Tiberio Ávila

**Severino Tiberio Alonso Ávila Rodríguez**, nado en Viana do Bolo o 28 de outubro de 1843 e finado en Barcelona o 15 de xullo de 1932, foi un farmacéutico, pintor, xurista e político republicano galego.

## Traxectoria 
Foi fillo de Manuel Alonso Ávila e Eduvixes Rodríguez. Emigrou a Madrid para estudar Farmacia e traballar no *Hospital de la Princesa*. Trala revolución de 1868 Sagasta organizou unha poxa pola súa farmacia e Tiberio ficou desempregado. Aproveitou a situación para licenciarse en Dereito civil e canónico, ao tempo que estudaba arte na Real Academia de Belas Artes de San Fernando cunha bolsa da Deputación de Ourense. Foi compañeiro de Antoni Maura i Montaner e José Sánchez Guerra y Martínez. Fíxose amigo de Amadeu I de Savoia logo de facerlle un retrato, e trala súa abdicación fíxose republicano, sendo escollido deputado polo distrito de Valdeorras nas eleccións xerais de 1873. Nesa época foi secretario de Nicolás Salmerón, e participou nunha iniciativa parlamentaria para prohibir as corridas de touros.
miniatura|Tiberio Avila no seu obradoiro.
Trala caída da Primeira República Española e a restauración borbónica instalouse en Barcelona como profesor da Escola de Belas Artes, onde permaneceu até a súa xubilación en 1931. O 8 de novembro de 1891 foi elixido académico de número da *Reial Acadèmia Catalana de Belles Arts de Sant Jordi*, da que foi tesoureiro entre 1899 e 1913. O 7 de abril de 1892, xunto a Francisco Bastón i Cortón, fundou o Centre Gallec de Barcelona. Foi escollido novamente deputado de Unió Republicana por Barcelona nas eleccións de 1893, e foi un dos artífices da construción do Hospital Militar de Barcelona. Tamén foi elixido concelleiro de Barcelona en 1895. Entre 1895 e 1896 foi profesor de anatomía pictórica na *Escola de Belles Arts de Barcelona*, onde tivo como alumno a Pablo Picasso. O 12 de abril de 1923 foi elixido académico correspondente da *Real Academia de Bellas Artes de San Fernando*, polo que deixou a súa praza na correspondente catalá.

## Vida persoal 
Na década de 1870 casou con Camila Bernabeu e tivo cinco fillos: Manuel, Óscar, Luis, Esther e Alicia Ávila Bernabeu.

## Obra escrita 
miniatura|Portada de *Anatomía y fisiología para uso de los artistas*.
* *Consejos dirigidos á los alumnos premiados por el académico Profesor Numerario de la Escuela Oficial de Bellas Artes Dr. D. Tiberio Ávila y Rodríguez en la sesión pública celebrada el 27 de Diciembre de 1896* (1896), Barcelona; impreso na *Imprenta Barcelonesa*. 
* *¿Conocieron los antiguos griegos la Anatomía y la Fisiología con aplicación á las Bellas Artes? Discurso leído por D. Tiberio Ávila y Rodríguez Profesor de la escuela y Académico en la sesión pública celebrada en 9 de Marzo de 1902* (1902), Barcelona; impreso na *Imprenta Barcelona*. 19 páxinas.
* *Anatomía y fisiología para uso de los artistas. Tomo I* (1905), Barcelona; editado pola *Academia Provincial de Bellas Artes*; impreso en *Fidel Giró Impresor*. Prólogo do profesor Luis Comenge. 200 páxinas. Publicitado na revista mensual *Galicia en Cataluña* do Centro Galego de Barcelona
* *Reglamento interior de la Escuela de Artes y oficios y Bellas Artes de Barcelona* (1911), Barcelona; impreso na *Tip. Boada*.
* *Anatomía y fisiología para uso de los artistas. Tomo II* (1913), Barcelona; impreo en *Fidel Giró Impresor. Publicitado na mesma revista que o Tomo I.

## Notas 
## Véxase tamén 
### Bibliografía 
*  e : *Tiberio Ávila, un ourensán de Viana*. Deputación de Ourense; 2010. 195 p. ISBN 84-692-8087-2.
* : *L’Anatomia artística a l’Escola de Belles Arts de Barcelona. Els casos de Jeroni Faraudo (1823-1886) i de Tiberio Ávila (1843-1932)*. Edición da *Real Acadèmia Catalana de Belles Arts de Sant Jordi*, no *Butlletí XXVI*; 2012. Páxinas 63-79.

### Ligazóns externas 
* "El Centro Galego de Barcelona homenajea al vianés Tiberio Ávila", artigo en *La Región*, 25 de novembro de 2007 .
* Ficha do Congreso dos Deputados .
* Jardines de Tiberio Ávila, artigo no blog da revista *Efemérides*, decembro de 2009 .
* Cristina Rodríguez Samaniego: *L’Anatomia artística a l’Escola de Belles Arts de Barcelona. Els casos de Jeroni Faraudo (1823-1886) i de Tiberio Ávila (1843-1932)'' (en catalá).